Allan Keian

pisi|Allan Keiani intervjuu Rotermanni kvartalis
Allan Keian (sündinud 14. novembril 1982 Tallinnas) on eesti kirjanik.

Ta on lõpetanud Tallinna Saksa Gümnaasiumi ning Tallinna Ülikooli reklaami ja meedia erialal.

Looming
Keian debüteeris ja sai tuntuks 2010. aastal noorteromaaniga "Otsetee paradiisi". Teos jutustab šokeeriva loo Eesti väikealevist pärit 16-aastase tüdruku ärakasutamisest Eestis ja välismaal. Delfi noorterubriik "Noorte Hääl" valis teose 2010. aastal ilmunud viie tähelepanuväärsema teose hulka.http://noortehaal.delfi.ee/news/elu/noorte-haale-top-2010-noorteraamatud?id=37408139 Sihtasutus Innove tunnustas romaani sellega, et kasutas romaani katkendi eesti keele teise keelena tasemeeksamil.Eesti keel teise keelena. Innove. 2011. aastal ilmus romaani järg "Puhtsüdamlik ülestunnistus". Teose kaanefotol on laulja Janne Saar. 

2012. aasta sügisel ilmus romaan "Kuidas rikkaks saada?", millele kirjutas eessõna ettevõtja Urmas Sõõrumaa. 

Järgmisel suvel avaldas Keian, et tema viimases romaanis jutustatud lugu on planeeritud triloogia esimeseks osaks. 2013. aasta novembris ilmuski triloogia teine osa "Kuidas rikkaks jääda?". Romaani naispeategelast kehastab esikaanel laulja Liis Lemsalu. 2016. aasta sügisel ilmus kolmas osa "Kuidas rikkalt surra?". Romaanile kirjutas eessõna julgeolekuekspert ja poliitik Eerik-Niiles Kross. 

2018. aasta alguses avaldas Allan Keian romaanile "Kuidas rikkalt surra?" samanimelise tunnuslaulu. Autori enda kirjutatud ballaadi esitab kirjaniku kõrval Kethrin Urbas. Teadaolevalt on tegemist Eesti esimese romaani tunnuslauluga. Sellele filmiti Kõue Mõisas romaanist inspireeritud muusikavideo.

2020. aasta kevadel ilmus romaan "Instagrami identiteet". Peategelane on 18-aastane koolipoiss, kes müüb oma identiteedi voodisse aheldatud programmeerijale, kes sai jõukaks bitcoin'iga kaubeldes. Peategelast kehastab kaanel Eesti meesmodell Karel Käos, naistegelaskujusid sotsiaalmeedia staarid Deana Noop ja Katri Palm (pseudonüümiga katrikats).

2014. aastal ilmus romaan "Otsetee paradiisi" inglise keeles.2010 Exploitation Bestseller Translated into English. ERRi uudisteportaal, 28.07.2014.

2023. aastal avaldas Allan Keian pressiteate vahendusel, et hittraamatuks tõusnud põnevusromaan "Instagrami identiteet" saab järje, mille järel avaldas Postimehe raamatuportaal valmiva raamatu esimese peatüki.

2025. aastal andis Allan Keian Postimehe Majandusportaalile antud intervjuus teada, et tema uus romaan kannab pealkirja "Ideaalne Identiteet" ja avaldas enda koduleheküljel 10 esimest peatükki.  

Romaanid
 "Otsetee paradiisi" (2010)
 "Puhtsüdamlik ülestunnistus" (2011)
 "Kuidas rikkaks saada?" (2012)
 "Kuidas rikkaks jääda?" (2013)
 "Shortcut to paradise" (2014, e-raamat)
 "Kuidas rikkalt surra?" (2016)
 "Instagrami identiteet" (2020)

Viited

Välislingid
 Allan Keiani uus romaan räägib loo koolipoisist, kes oma identiteedi suure summa eest voodihaigele miljonärile müüb . Õhtuleht, 24. november 2020
 Kirjanik Allan Keian: Instagramis on inimene ihuüksinda ja suhteliselt haavatav . Postimees.ee Apollo raamatuportaal, 20. oktoober 2020
"Allan Keian: tänapäeva noorteromaanid on iPad ja YouTube" Allan Keian. . Postimees.ee, 18. juuli 2017.</ref>
 Põnevusromaanilik krüptoraharalli. YU Magazine, 30. mai 2020
 Kirjanik Allan Keian avaldas uuele romaanile tunnusloo. Delfi, 8. jaanuar 2018
 Allan Keian: tänapäeva noorteromaanid on iPad ja YouTube. Postimees.ee, 18. juuli 2017
 Videointervjuu! Ilmus menukirjanik Allan Keiani krimitriloogia viimane osa «Kuidas rikkalt surra?» Postimees Elu24, 2. november 2016
 Bestsellerite autor Allan Keiani uus romaan julgustab noori poliitikasse. Õhtuleht, 25. juuli 2016
 Allan Keian: raha on narkootikum, millest tekib kiire ja ohtlik sõltuvus. Delfi, 28. november 2013
 "Kuidas rikkaks jääda" õpetab suurt raha hoopis kartma. Õhtuleht, 22. november 2013
 Menukirjanik Allan Keiani sulest ilmus uus Eesti krimipõnevik «Kuidas rikkaks jääda». Postimees Elu24, 1. november 2013
 "Online-intervjuu: vastab rikkaks saamise õpiku autor Allan Keian". Postimees Elu24, 8. oktoober 2012
 "Urmas Sõõrumaa ja Allan Keian kirjutasid raamatu "Kuidas rikkaks saada?". Delfi, 1. oktoober 2012
 Menukas noortekirjanik palus Janne Saare uue raamatu kaanele. Reporter, 22. august 2011
 Eesti autor kirjutas noortele raamatu julmast seksiärist. Delfi, 12. aprill 2010

Kategooria:Eesti kirjanikud
Kategooria:Sündinud 1982